**Peter Altof** (6. október 1996, Prievidza), tiež známy ako **Expl0ited**, skrátene **Explo** je slovenský influencer, youtuber a vloger. Na jeho youtube kanál nahral viac ako 690 videí a umiestnil sa ako 2. najodberanejší youtuber na slovenskej youtube scéne. Tiež vydal v roku 2016 vlastnú zbierku básní a založil v Bratislave wafliareň, známu pod názvom Wafland, ktorá bola zrušená 14.12.2022. Prezývka Expl0ited vznikla ako skratka z názvu jeho obľúbenej kapely The Exploited.

Životopis
---------

Peter Altof odmalička vyrastal so svojou sestrou v Prievidzi. Po narodení dostal rodné meno po svojej matke, preto sa volal Peter Beláň, neskôr sa však premenoval na Peter Altof. Expl0ited vo svojich videách priznal, že má panický strach z krvi a z vystupovania na verejnosti. Keď bol malý chlapec, choval doma tarantulu, pieskomila, jaštericu, hada a rybičky. V detstve mal zaujímavý koníček, a to zbieranie toaletného papiera, ktorý následne trhal na štvorčeky a staval z nich papierové veže. Napriek tomu, že sa nevie dobre sústrediť na učenie, v mladosti sa učil po latinsky. Hral taktiež profesionálne futbal za mesto Prievidza. V roku 2015 zmaturoval z chémie, biológie, angličtiny a slovenčiny. V roku 2016 daboval film Warcraft: Prvý stret, kde požičal svoj hlas postave Callana a v roku 2017 daboval film Spider-Man: Homecoming.

Kariéra
-------

### 2013

Expl0ited odštartoval svoju youtube kariéru v roku 2013, keď nahral svoje prvé youtube video zo starej akčnej hry Metin2, ktorú hrával s priateľmi. Neskôr začal hrávať počítačovú hru minecraft, z ktorej neskôr vyšla jedna z najpopulárnejších sérii na československom youtube, ktorá je dodnes známa pod názvom minecraft predstavenie módov. Okrem predstavovania minecraft módov, si Expl0ited v tejto sérii rýchlo získal divákov minecraftovými dobrodružstvami, v ktorých stvárňoval legendárneho minecraft dedinčana Sergeja. Táto séria ho v roku 2013 dostala na hranicu 50,000 odberateľov. 

### 2014

Okrem pokračovania minecraftovej série priniesol Expl0ited aj niečo z iného súdka. Elegantné košele a motýliky boli charakteristické pre ďalšiu sériu, ktorú nahrával s jeho priateľom Matúšom. Dostala originálny názov Šialené fakty. Ako názov napovedá, v tejto sérii Expl0ited spolu s Matúšom vybrali zaujímavé alebo zábavné fakty, ktoré zostrihali do videa. Diváci sa mohli napríklad dozvedieť, že určité druhy chobotníc si v strese odhrýzajú svoje chápadlá. 

V ich ďalšej sérii pošta od fans, Expl0ited spoločne s Matúšom rozbaľovali poštu, ktorú im zaslali ich fanúšikovia. Dostali krásne kresby, darčeky aj ich obľúbeného tuniaka. 

Okrem unboxingov Expl0ited natáčal aj rôzne tagy, vlogy, zábavné skeče a challenge, vďaka ktorým na konci roka 2014 prekročil hranicu 200,000 odberateľov.

### 2015

V roku 2015 sa Expl0ited vybral podobnou cestou ako predošlý rok, natáčal rôzne tagy, vlogy, zábavné skeče a challenge. Expl0ited taktiež vydal svoje prvé video s teraz už známou youtuberkou Momou, v ktorom si vymieňali a skúšali oblečenie. Do Momy sa Expl0ited v prvom videu zaľúbil a neskôr sa začali stretávať aj mimo kamier, až z toho vznikol seriózny vzťah. V roku 2015 Expl0ited dovŕšil vek 19 rokov a cestou na maturitu natočil svoje prvé video z trojdielnej vlogovej série Explove Pogy.

### 2016

Expl0ited je nie len známym youtuberom, ale aj talentovaným básnikom, o čom svedčí jeho kniha Nie som básnik, v ktorej opisoval svoju lásku k Mome. Písal ju takmer rok a uverejnil ju v deň svojich narodenín, ktorý bol paradoxne aj 1. výročím ich vzťahu.

V roku 2016 pribudli na jeho kanál najmä rôzne pranky a challenge, ale medzi najpozeranejšie videá jednoznačne patria videá z hry Pokémon Go, kde chytali pokémonov spolu s Momou a Matúšom v Trnave a z hry Sims 4, ktorú hral tiež spoločne s Momou. Aj vďaka týmto sériam sa mu na konci roku 2016 podarilo vyšvihnúť na 620 tisíc odberateľov.

### 2017

Okrem vlogov, ochutnávok a prankov, Expl0ited spolupracoval aj s FiFqom, Selassiem a Matúšom, s ktorým v máji 2017 vydal video, v ktorom prespávajú v akvaparku. Objavili sa špekulácie, že video bolo pravdepodobne natočené za účelom reklamy a vyslúžili si kritiku za navádzanie mladistvých na nemorálnu činnosť. Spoločné bývanie s Momou prinieslo ďalšiu zaujímavú novú sériu videí, tentokrát z kuchárskej dielne. Pred kamerou napiekli napríklad perníky, sušienky či flambovaný dezert Crème brûlée.

### 2018

Začiatkom roka si fanúšikovia všimli, že Expl0ited a Moma už spolu nežijú, netočia spolu videá a nemajú spoločné fotografie na sociálnych sieťach, preto začali vznikať konšpirácie, že sa ich vzťah skončil. Tieto teórie sa v máji 2018 aj potvrdili, keď vydala youtuberka Moma video s názvom Rozchod, ktoré má v súčasnosti približne 1 milión zhliadnutí. V tom istom roku Expl0ited dosiahol svoj veľký sen. Založil si wafliareň pod názvom Wafland v Bratislavskej Eurovei. Špecialisti z Košíc a Belgicka v nej vytvárajú sladkú pochúťku, ktorá má niekoľko variant v podobe wafky, waflerky, waflita či wafnutky. Wafland v roku 2022 (konkrétne 14.12.2022) ukončil svoju prevádzku. Okrem toho natočil aj video s bývalým českým youtuberom Jirkom Králom. Na konci roku 2018 chýbalo Exp0itedovi iba 90 tisíc odberateľov na prekročenie zlatej hranice 1 milión odberateľov.

### 2019

V lete tohto roku odohral spolu so slovenskými youtubermi, napríklad s Duklockom, Selassiem, Asimisterom, Evženom a mnohými ďalšími youtuberský futbalový zápas proti českým youtuberom, z ktorého si domov odniesli trofej slovenskí youtuberi. 

### 2020

Počas karantény sa Expl0ited pripravoval pod dohľadom profesionálnych trénerov na projekt československej organizácie Oktagon MMA s podtitulom vojna Youtuberov, kde mal nastúpiť na zápas proti českému youtuberovi Vláďovi. Zápas sa kvôli covid pandémii preložil, čo malo spolu s vyčerpávajúcimi predĺženými prípravami za následok odstúpenie Expl0iteda zo zápasu.

### Popularita


Graf počtu odoberateľov od októbra roku 2016 do februára 2022 (v tisícoch)

Graf počtu všetkých zhliadnutí od októbra roku 2016 do februára 2022 (v miliónoch)

Referencie
----------

1. ↑   *Peter Altof* [online]. OSOBNOSTI.cz, 2023-10-06, [cit. 2023-09-17]. Dostupné online. (po česky)
2. ↑  HLAVATOVIČ, Viktor. Sedemnásť najúspešnejších slovenských youtuberov. Poznáte ich?. *SME* (Bratislava: Petit Press), 2019-04-04. Dostupné online [cit. 2022-03-16]. ISSN 1335-4418.
3. ↑  REFRESHER. *Otestovali sme Exploitedov Wafland! V bratislavskom Auparku nájdeš sladké jedlo, aké si predtým nikdy nevidel* [online]. refresher.cz, [cit. 2022-03-16]. Dostupné online.
4. ↑  Webikon.sk. *Kto je Expl0ited? Začínal ako hráč Minecraftu, dnes je z neho básnik a zakladateľ známej bratislavskej wafliarne* [online]. hashtag.zoznam.sk, 2019-11-16, [cit. 2022-03-03]. Dostupné online.
5. ↑   *Tajomstvo úspechu na internete: Youtuber Expl0ited vie, ako na to!* [online]. Bratislava: MARKÍZA – SLOVAKIA, 2016-10-13, [cit. 2022-03-03]. Dostupné online. Archivované 2022-03-03 z originálu.
6. ↑  FARKAŠ, Filip; KOVAŘÍK, Matěj. *NAHRAJ OBRÁZOK DO FANARTY* [online]. exploited.6f.sk, [cit. 2022-03-10]. Dostupné online.
7. ↑  ĎURIŠ, Samuel. Mohol byť z neho aj dobrý futbalista. Youtuber Expl0ited kedysi strieľal góly na hornej Nitre. *SME* (Bratislava: Petit Press), 2021-01-25. Dostupné online [cit. 2022-03-10]. ISSN 1335-4418.
8. ↑   *YouTuber Expl0ited zmaturoval! Vieme, aké známky dostal!* [online]. najky.sk, 2015-05-28, [cit. 2022-03-16]. Dostupné online.
9. ↑  REFRESHER. *Exploited a Moma dabujú slovenskú verziu Spider-Man: Homecoming. Tentokrát vo videu aspoň neukázali spoilery z filmu* [online]. refresher.sk, [cit. 2022-03-16]. Dostupné online.
10. ↑   *Exot s menom Expl0ited: Youtuber, ktorý dokáže nielen zabaviť pred kamerou, ale aj rozcítiť ľudí za ňou pomocou básní* [online]. najky.sk, 2018-08-03, [cit. 2022-03-16]. Dostupné online.
11. 1 2   *Expl0ited Youtube channel statistics* [online]. us.youtubers.me, [cit. 2022-03-10]. Dostupné online.
12. ↑   Youtuberka Moma prehovorila o rozchode: Pre toto už s Expl0itedom netvoria pár. *tvnoviny.sk* (Bratislava: MARKÍZA – SLOVAKIA), 2019-09-01. Dostupné online [cit. 2022-03-10].
13. ↑  Anonymous. *GALERIE: Slavný youtuberský pár konečně přiznal rozchod! Dvojice poslala fanouškům tento dojemný vzkaz* [online]. lajk.iprima.cz, [cit. 2022-03-16]. Dostupné online.
14. ↑  SITA Slovenská tlačová agentúra a.s.. *Známy YouTuber Expl0ited valcuje s novým podnikom s vafľami v Bratislave konkurenciu: „Je to sladká bomba."* [online]. bratislavaden.sk, 2018-11-27, [cit. 2022-03-16]. Dostupné online.
15. ↑  STANKOVIČ, Daniel. Vojna Youtuberov nebude, Slovák Exploited zo zápasu odstúpil. *SME* (Bratislava: Petit Press). Dostupné online [cit. 2022-03-10]. ISSN 1335-4418.
16. ↑  Evropa2. *Youtuberský oktagon: VLADAVIDEOS a EXPLOITED se utkají v MMA!* [online]. evropa2.cz, [cit. 2022-03-16]. Dostupné online.
17. ↑  REFRESHER. *Oktagon oznámil zápas youtuberů. Expl0ited a Vláďa Videos se budou bít v kleci před zraky dvou národů* [online]. refresher.cz, [cit. 2022-03-16]. Dostupné online.

Externé odkazy
--------------

* Expl0ited na Instagrame
* Expl0ited na YouTube
* Expl0ited na Facebooku